Эканоміка 10.10.2019 | 15:12
10 кастрычніка, Мінск /Кар. БЕЛТА/. Беларусь падлічыць памер кампенсацыі з-за паставак няякаснай нафты з Расіі пасля завяршэння ў лістападзе капрамонту сваіх нафтаперапрацоўчых заводаў. Аб гэтым паведаміў сёння журналістам намеснік старшыні канцэрна "Белнафтахім" Андрэй Бунакоў у Палаце прадстаўнікоў, перадае карэспандэнт БЕЛТА.
"Канчатковая сума кампенсацыі будзе падлічана пасля капітальнага рамонту нашых нафтаперапрацоўчых заводаў. Калі на "Нафтане" капрамонт завяршаецца, то недзе ў пачатку лістапада ён будзе закончаны на Мазырскім НПЗ, які перапрацоўваў непасрэдна брудную нафту. Пасля гэтага будзе падлічана канчатковая сума", - сказаў Андрэй Бунакоў.
Пры гэтым ён не ўдакладніў, якую суму для кампенсацыі арыенціровачна можа назваць беларускі бок.